open-index/open-wikipedia-markdown huggingface dataset:
სიკო ჭუმბურიძე

**სიკო ჭუმბურიძე** — ქართველი მსახიობი. 2010 წელს მონაწილეობა მიიღო ფილმში „მაიტა ნასოსი“. 2007 წლიდან მუშაობს „რუსთავი 2“-ზე და წლების მანძილზე მონაწილეობდა „კომედი შოუში“. რამდენიმეწლიანი პაუზის შემდეგ, 2019 წელს რუსთავი 2-ზე დაბრუნდა. მისი შესრულებული პერსონაჟებიდან გამოსარჩევია „კუკუშა“.

## ფილმოგრაფია
* 2010: „მაიტა ნასოსი“
* 2015: „რაის ნასოსი“

## რესურსები ინტერნეტში
* ეროვნული ფილმოგრაფია
* 

კატეგორია:ქართველი მსახიობები
სიმონ აგოპიანი

**სიმონ აგოპიანი** ან **სიმონ ჰაგოპიანი** (სომხურად:  Սիմոն Հակոբյան; დასავლეთსომხურად: Սիմոն Յակոբեան, დ. 1857 —  გ.16 მაისი 1921) — ცნობილი სომეხი ოსმალეთის იმპერიაში მცხოვრები ლანდშაფტისა და პორტრეტების მხატვარი.

## ცხოვრება 
სიმონ აგოპიანი დაიბადა სამატიაში, სტამბოლის რაიონში, 1857 წელს. მან განათლება მიიღო ნარალიკაპის ჰორენიანის სკოლაში და სამატიას საჰაკიანის სკოლაში. ის კერძოდ მეცადინეობდა სომეხ მხატვარ, ტელემაკ ექსერსიანთან, რომლის დახმარებითაც 1994 წელს ჩააბარა სამხატვრო აკადემიაში, რომელიც ოთხ წელიწადში, 1998 წელს დაასრულა. აკადემიაში სწავლის დროს აგოპიანის თანაკლასელი იყო სომეხი მხატვარი არშაკ ფეტვაჯიანი. დამთავრებისთანავე, აგოპიანს მიენიჭა პირველი ადგილი მისი დიდი ზომის ნახატისთვის, სახელწოდებით ,,საიმპერატორო გალერეა ემინონუში". მან ეს ნახატი მან სასწავლების საფინალო წარდგენისთვის შეასრულა.

1883 წლიდან მოყოლებული, აგოპიანი ასწავლიდა ხელოვნებას ბერბერიანისა და მებზურიანის სკოლებში ისკუდარში და ესაიანის სკოლაში თაქსიმის მოედანთან. 1911 წელს მისი სტუდია იყო აპოლონის ფოტოგრაფიის სტუდიის ზემოთ. მან აპოლონის დაკვეთით ერთ-ერთი პორტრეტი შეასრულა, რომელიც მეჰმედ რესადის სურათს წარმოადგენდა. ეს ნამუშევარი დღეს- დღეისობით სტამბოლის სამხედრო მუზეუმშია დაცული. მან ხელოვნების გაკვეთილები ჩაუტარა ოსმალეთის მთავრებსა და სხვა მოყვარულებს. მისი მოსწავლეებიდან არსანიშნავია ვაჰრამ მანავიანი. მისი ნამუშევრების გამოფენა იყო საქველმოქმედო სახის, რომელიც მოეწყო ანჯელიდისში, მაღაზია 331 ქადდე ი ქებირში, ბეიოღლუში 1896 წელს. მისი ნამუშევრები ბოლოს სოციეტა იტალიანაში (Societa Italiana) იყო.  მან მოიგო პრიზი მარსელის გამოფენაზე სადაც მამამისის პორტრეტი წარადგინა. 

დღესდღეობით შემორჩენილია 1885-1887 წლებში გადაღებულ ფოტო, სადაც გამოსახულია საიმპერატორო სახვითი ხელოვნების სკოლის პედაგოგები და აქაური სტუდენტები. სურათზე გამოსახულია სიმონ აგოპიანიც, რომელიც ამ სურათზე მეორე რიგის ცენტრში დგას.
მარცხნივ|მინი|ჰამალის პორტრეტი
სიმონ აგოპიანი გარდაიცვალა 1921 წლის 16 მაისს და დაკრძალულია შიშლის სომხურ სასაფლაოზე.

## შემოქმედება 
აგოპიანის მნიშვნელოვანი ნამუშევრებია: ვანელი მათხოვარი, კარაკოიში ხიდის გადაკვეთა პორტერები, მუსლიმი მათხოვარი, თურქეთის სამეზობლო, სულთან აბდულჰამიტ II- ის პორტრეტი და სულთან აბდულაზიზის სელამლიკი ორთაქოიში (რომელიც ისლამური ხელოვნების აუქციონზე გაიყიდა და ადერ პიკარდ ტაჯანმა შეიძინა პარიზში, 1988 წლის 18 ნოემბერს) სულთანის მეჩეთი ისქუდარში (1911) და მაჰრუკიზადე კაფერ ბეის პორტრეტი (1894; რომელიც მაჰრუკიზადეს შვილიშვილს ჯემ მაჰრუკს ეკუთვნის). მან დახატა ოსმალეთის სამხედრო წარმატებების სერია თავის გაზის აჰმედ მუჰტარ პაშას გამარჯვების ექვსი სცენა (აღმოსავლეთ ფრონტზე ბრძოლის სცენები) (1910). ეს ნახატი აჰმედ მუჰტარ ფაშას ოჯახის დაკვეთით იყო შესრულებული.

მას ასევე აქვს სტამბოლის ვაჭრების ტილოები, როგორიცაა სიმითის გამყიდველები, მეთევზეები და ბუხრების გამწმენდები. აგოპიანი ასევე ხატავდა რელიგიურ საგნებს. ამ უკანასკნელის მაგალითებია ორი მოციქულის, ტიმოთესა და პართუგიემეოსის პორტრეტი (1888; ეს ნახატი მან შექმნა სამატიის სურპ კევორკის ეკლესიისთვის).

## სქოლიო 
კატეგორია:სომეხი მხატვრები

კატეგორია:სომეხი ხელოვანები
მაკა ძაგანია

**მაკა ძაგანია** (დ. 20 მაისი, 1980) — ქართველი მსახიობი. განსაკუთრებული პოპულარობა მოუტანა სერიალ „ჩემი ცოლის დაქალებში“ ნათამაშებმა „თინას“ როლმა. 2014 წელს დატოვა სერიალი, მაგრამ 1 წელიწადში დაბრუნდა. ჰყავს მეუღლე გიგა ცერცვაძე და ორი შვილი.

## ფილმოგრაფია
* 2006: „ამბავი“
* 2006: „რევერსი (უბრალოდ თამაში)“
* 2010: „საშობაო ბატი კომშით“ (პიესა)
* 2011–2014, 2015–დღემდე: „ჩემი ცოლის დაქალები“ (სერიალი)
* 2012: „ჩემი ცოლის დაქალის ქორწილი“ 
* 2014: „ჩემი ცოლის დაქალი კინოში"

## რესურსები ინტერნეტში
* ეროვნული ფილმოგრაფია

კატეგორია:დაბადებული 1980
კატეგორია:დაბადებული 20 მაისი
კატეგორია:ქართველი მსახიობები
გიორგი სალაყაია

**გიორგი სალაყაია** (დ. 10 ივლისი, 1970, თბილისი) — ქართველი ინჟინერი, პოლიტიკოსი.

1992 წელს დაამთავრა საქართველოს ტექნიკური უნივერსიტეტის სამშენებლო ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი (რუსთავის მაჟორიტარი), საარჩევნო ბლოკი: „ახალი საქართველოსთვის“.

## რესურსები ინტერნეტში
კატეგორია:დაბადებული 10 ივლისი
კატეგორია:დაბადებული 1970
კატეგორია:საქართველოს VI მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (1992)
კატეგორია:თბილისში დაბადებულები
გიორგი
მიწამაყვალა

**მიწამაყვალა**, *ბალახმაყვალა*

## სქოლიო 
კატეგორია:ვარდისებრნი
ბაია დვალიშვილი

**ბაია (ბარბარე) დვალიშვილი** (დ. 21 აგვისტო, 1960) — ქართველი მსახიობი და ტელეწამყვანი. ამჟამად „ფორმულაზე“ მიჰყავს გადაცემა „ბაიასთან“.

## ბიოგრაფია
დაიბადა 1960 წლის 21 აგვისტოს. 1983 წელს დაამთავრა თბილისის შოთა რუსთაველის სახელობის თეატრალური ინსტიტუტის სამსახიობო ფაკულტეტი. 1983-2001 წლებში იყო რუსთაველის სახელობის თეატრის მსახიობი. 1997 წლიდან თეატრალური სარდაფის, 2007 წლიდან მარჯანიშვილის სახელმწიფო თეატრისა და 2017 წლიდან სამეფო უბნის თეატრის მსახიობია. მისი დებიუტი კინოში 1978 წელს შედგა.

## ფილმოგრაფია
* 1978: „კუჩხი ბედინერი“
* 1982: „ანდერძი“
* 1983: „ბანდიტი აგურის ქარხნიდან“
* 1983: „თუ გირტყამენ-გაიქეცი“
* 1985: „ნეილონის ნაძვის ხე“
* 1986: „ბებია ყველასათვის“
* 1986: „თემო“
* 1987: „ბილიკი“
* 1988: „აშუღ-ყარიბი“
* 1988: „დახატული წრე“
* 1989: „მდგმურები“
* 1989: „ტურანდოტი“
* 1989: „ცხოვრება დონ კიხოტისა და სანჩოსი“
* 1990: „ოჰ, ეს საშინელი, საშინელი ტელევიზორი“
* 1991: „სახლი“
* 1991: „სიბრძნე სიცრუისა“
* 1991: „ელზა“
* 1995: „ნეილონის ნაძვის ხე“
* 1999: „მარტოობის ორდენის კავალერი“
* 2000: „ვინ არის მოჩვენება“
* 2000: „ზაფხული, ანუ 27 დაკარგული კოცნა“
* 2003: „მგლების ხორუმი“
* 2003: „6 და 7 (მისტიკური დრამა, ადამი და ევას სულიერ ისტორიაზე)“
* 2003: „როგორც ლურჯა ცხენები“
* 2005: „ფანჯარა“
* 2010: „ნაფიცი მსაჯული“
* 2010: „დეტექტივები“
* 2011–დღემდე: „ჩემი ცოლის დაქალები“

## რესურსები ინტერნეტში
* ეროვნული ფილმოგრაფია
* 

კატეგორია:დაბადებული 1960
კატეგორია:დაბადებული 21 აგვისტო
კატეგორია:ქართველი მსახიობები
ბაია
ანდრეი კიბრიკი

**ანდრეი კიბრიკი** ( დ. 18 ივნისი 1963, მოსკოვი) — რუსი ენათმეცნიერი, ფილოლოგიის მეცნიერებათა დოქტორი (2003), რუსეთის მეცნიერებათა აკადემიის ენათმეცნიერების ინსტიტუტის დირექტორი (2017 წლის 20 ივნისიდან), მოსკოვის სახელმწიფო უნივერსიტეტის ფილოლოგიის ფაკულტეტის პროფესორი.

## ოჯახი 
* მამა — ალექსანდრ კიბრიკი  ენათმეცნიერი 
* დედა — ანტონინა კოვალი  ენათმეცნიერი 
* და — ნინა კიბრიკი  მხატვარი 
* მეუღლე — მირა ბერგელსონი  ენათმეცნიერი

## პუბლიკაციები 
* Кибрик А. А., Плунгян В. А. Функционализм (*ფუნქციონალიზმი*) // А. А. Кибрик, И. М. Кобозева, И. А. Секерина (რედ.). Фундаментальные направления современной американской лингвистики. Сборник обзоров. (*თანამედროვე ამერიკული ლინგვისტიკის ფუნდამენტალური მიმართულებები. მიმოხილვების კრებული*) — М.: Издательство МГУ, 1997. — გვერდები 276—339.
* Кибрик А. А., Подлесская В. И. (რედ.). Рассказы о сновидениях. Корпусное исследование устного русского дискурса. (*მოთხრობები სიმზრების შესახებ. ზეპირმეტყველების რუსული დისკურსის კორპუსის კვლევა*) — М.: Языки славянской культуры, 2009. — გვერდი 736. — 1000 ეგზემპლარი. — ISBN 978-5-9551-0303-7.

## საჯარო-პოპულარული გამოსვლები, საზოგადოებრივი ცნობადობა 
; ''ანდრეი კიბრიკის გამოსვლების სატელევიზიო ჩანაწერები თემების მიხედვით.

# "დისკურსი"
# "არადისკრეტულობა ენაში"
# "ენის ფუნქციონალისტური თეორია"
# "კოგნიტიური ლინგვისტიკა"
# "ენა როგორც კოგნიტიური სისტემა"
# "მულტიმოდალური ლინგვისტიკა"
# "ათაბასკური ენები"
# "ლინგვისტური კვლევები ალასკაზე"
# "მსოფლიოს ენები გლობალიზაციის ეპოქაში"
# "ენა ფართო პერსპექტივაში"
# "რუსეთის ენები"
# "სხვისი გონების ტირანია"

## ბმულები 
* გვერდი  რუსეთის მეცნიერებათა აკადემიის ენათმეცნიერების ინსტიტუტის გვერდი
* პუბლიკაციები მოსკოვის სახელმწიფო უნივერსიტეტის სისტემაში
* პუბლიკაციები საიტი „პოსტნაუკა“
* „ინსტიტუტს ყოველთვის ახასიათებდა ლიბერალური დამოკიდებულება თანამშრომელთა მოღვაწეობის მიმართ“ (ინტერვიუ პროფესორ ანდრე კიბრიკთან)

კატეგორია:რუსი ენათმეცნიერები
კატეგორია:რუსი ფილოლოგები
კატეგორია:დაბადებული 1963
კატეგორია:დაბადებული 18 ივნისი
კატეგორია:ცოცხალი ადამიანები
კატეგორია:მოსკოვში დაბადებულები
არიელ აგემიანი

**ჰარუთინ ,,არიელ“ პასკალ აგემიანი** (, დ.1904 — გ.1963)  — იტალიაში მოღვაწე სომეხი მხატვარი. 

## ცხოვრება 
სომხური წარმოშობის აგემიანი ბურსაში, ოსმალეთის იმპერიაში დაიბადა. მან ვენეციის ხელოვნების აკადემია (Accademia di Belle Arti di Venezia) ოქროს მედალზე დაამთავრა და 1926 წელს ხელოვნების ასოციაციის (Associazione Artistica) ჯილდო მიიღო. სომხების გენოციდის დროს, აგემიანის მამა მის თვალწინ მოკლეს. იგი დაშორდა ოჯახს და ვენეციაში გადავიდა სასწავლებლად. 1931 წლამდე მუშაობდა იტალიაში და 1931 წლიდან - 1938 წლამდე პარიზში მოღვაწეობდა. მას აქვს დახატული სომეხი ხალხის ძველი და თანამედროვე ისტორიის ამსახველი ნახატები, რომლებიც ხშირად შთაგონებულია იტალიური რენესანსის ალეგორიული ნახატებით. აგემიანი ასევე იყო პორტრეტისტი და პეიზაჟისტი. ის ასევე ჰქმნიდა ფრესკებს სასულიერი და საერო თემებზე. მისი ნაუშებრები სომხურ კათოლიკურ ეკლესიებშია შემორჩენილი, რომლებიც საფრანგეთში, იტალიაში, თურქეთში და აშშ-ის ნიუ-იორკისა და მასაჩუსეტსის შტატებში მდებარეობენ.  ამ ნამუშევრების გარდა, ნახატები განთავსებულია ვენეციის მეხითარისცის კოლეჯში, კუნძულ სან ლაცარო დეგლასზე მდებარე მონასტერში და მხატვრის ამერიკელი მეგობრების სახლებში.

## კარიერა 
არიელ აგემიანის მხატვრული მოღვაწეობა საფრანგეთში დაიწყო. 1931–1938 მისი ნახატების გამოფენები მოეწყო: პარიზში, ვენაში, ვენეციასა და მილანში. იგი ძირითადად რელიგიური თემატიკის ნახატებს ქმნიდა. აგემიანის შექმნილ ფრესკებში იგრძნობა ძველი პერიოდის მხატვრების, მაგალითად ტიციანის გავლენა. ის ასევე ჰქმნიდა: პორტრეტებს, ნატურმორტებს, პეიზაჟებს და ბრძოლის სცენებს. მას დახატული აქვს რომის პაპის, პიუს XI-ს პორტრეტი. აგემიანი განსაკუთრებით ცნობილია 1935 წელს შექმნილი ნახატით, სახელწოდებით ,,ქრისტეს სახე“, რომელიც მან ქრისტეს სუდარის ნეგატივზე დაყრდნობით შექმნა. 

ის 1938 წელს ამერიკის შეერთებულ შტატებში გაემგზავრა. ეს გადაწყვეტილება მხატვრისთვის ახალი ეპოქის დასაწყისად ითვლება. ნიუ-იორკში 1938 წელს მოწყობილ გამოფენაზე კრიტიკოსებმა აგემიანის შესახებ განაცხადეს, რომ: „მხატვარს განსხვავებული ნიჭი აქვს, ის ნამუშევრებში იყენებს სასიამოვნო ფერებსა და რომანტიკულ მიდგომას“. ისინი ასევე აცხადებდნენ, რომ აგემიანის ნამუშევრებში „მისი ევროპული ტექნიკა“ იგრძნობოდა.

არიელ აგემიანი ამერიკაში ჩასვლიდან მალევე გაწევრიანდა სტუდიაში, სადაც მას წვრთნიდნენ ცნობილი მხატვრები: ერიკ შმიდტი და რიჩარდ მანტია. არიელმა ცოლად შეირთო მარია როქსასი 1939 წლის ივნისში. მათ შეეძინათ ვაჟი, სტეფანი და ქალიშვილი, ანიგი.

1943 წელს აგემიანმა ამერიკის მოქალაქეობა მიიღო. მან წიგნებისთვის 500-ზე მეტი ილუსტრაცია დახატა. ტურინის სუდარის  მისეულ რეპროდუქციას მეცნიერები ყველაზე ზუსტად მიიჩნევენ.  ამერიკაში ჩასვლის შემდეგ მხატვრის ტექნიკა კიდევ უფრო დაიხვეწა. 1939 წლიდან მისი ნახატები საჯაროდ აღარ გამოფენილა.

## ლიტერატურა 
* 
* 

## რესურსები ინტერნეტში 
*არიელ აგემიანი
*აგემიანის ნახატები 
*

## სქოლიო 
კატეგორია:სომეხი მხატვრები
კატეგორია:ამერიკელი მხატვრები

კატეგორია:XX საუკუნის მხატვრები
დულსე მარია საური რიანჩო

**დულსე მარია საური რიანჩო** (; დ. 14 აგვისტო, 1951, მერიდა, იუკატანი, მექსიკა) — მექსიკის სახელმწიფო და პოლიტიკური მოღვაწე. 1991-1994 წლებში იყო იუკატანის შტატის პირველი ქალი-გუბერნატორი. მექსიკის კონგრესის წევრი და დეპუტატთა პალატის თავმჯდომარე.

## ბიოგრაფია
დაიბადა 1951 წლის 14 აგვისტოს იუკატანის შტატის ქალაქ მერიდაში. დაასრულა იბეროამერიკული უნივერსიტეტის სოციოლოგიის ფაკულტეტი. 1977-1982 წლებში მუშაობდა ფედერალურ სახელმწიფო სამმართველოში სხვადასხვა თანამდებობებზე.

1981 წლიდან მექსიკის ინსტიტუციურ-რევოლუციური პარტიის აქტიური წევრია.

1999-2002 წლებში იყო მექსიკის ინსტიტუციურ-რევოლუციური პარტიის თავმჯდომარე. 2000-2006 წლებში კვლავ კონგრესის ზედა პალატის წევრია. 

## სქოლიო
კატეგორია:მექსიკის დეპუტატთა პალატის თავმჯდომარეები
კატეგორია:მექსიკელი ქალი პოლიტიკოსები
კატეგორია:ცოცხალი ადამიანები
მამუკა სანებლიძე

**მამუკა სანებლიძე** (დ. 24 მაისი, 1967, სოფელი გეგუთი, წყალტუბოს რაიონი) — ქართველი ეკონომისტი, პოლიტიკოსი.

დაამთავრა თბილისის სახელმწიფო უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში — საქართველოს მე-7 მოწვევის პარლამენტის წევრი (წყალტუბოს მაჟორიტარი), საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“.

## რესურსები ინტერნეტში
კატეგორია:დაბადებული 24 მაისი
კატეგორია:დაბადებული 1967
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:წყალტუბოს მუნიციპალიტეტში დაბადებულები
მამუკა
მონიკა ფერნანდეს ბალბოა

**მონიკა ფერნანდეს ბალბოა** (; დ. 4 ივლისი, 1966, ტაბასკო, მექსიკა) — მექსიკის სახელმწიფო და პოლიტიკური მოღვაწე. სენატის თავმჯდომარე 2019 წლის 1 სექტემბრიდან.

## ბიოგრაფია
განათლებით არქიტექტორია, არის ეროვნული აღორძინების მოძრაობის წევრი, იყო მესიკის LXIV მოწვევის კონგრესის სენატორი ტაბასკოს შტატიდან. 2006-2009 წლებში იყო მექსიკის დემოკრატიული რევოლუციის პარტიის წევრი და იყო LX მოწვევის კონგრესის ფედერალური დეპუტატი.

2019 წლის 1 სექტემბრიდან არის მექსიკის სენატის თავმჯდომარე. ხმა მისცა სენატის 110 წევრმა, ერთი წინააღმდეგი იყო, ხოლო ორმა თავი შეიკავა. 

## სქოლიო
კატეგორია:მექსიკელი ქალი პოლიტიკოსები
კატეგორია:მექსიკის სენატის თავმჯდომარეები
კატეგორია:ცოცხალი ადამიანები
თამარ ღლონტი

**თამარ ღლონტი** (დ. 29 მარტი, 1904, ბათუმი — გ. 9 ნოემბერი, 1985, თბილისი) — ქართველი ნევროპათოლოგი, მედიცინის მეცნიერებათა დოქტორი (1959), პროფესორი (1962), საქართველოს სსრ-ის მეცნიერების მდასახურებული მოღვაწე (1965)

## ბიოგრაფია
1928 წელს დაამთავრა თბილისის სახელმწიფო უნივერსიტეტის სამკურნალო ფაკულტეტი 1928 წელს. 1960-1982 წლებში განაგებდა თბილისის ექიმთა დახელოვნების ინსტიტუტში ნერვოპათოლოგიის კათედრას. შეისწავლიდა ნერვული სისტემის სისხლძარღოვან პათოლოგიას, ეპილეფსიას, ნეიროიმუნურ ძვრებს ნერვული სისტემის ზოგიერთი დაავადების დროს და სხვა. თანაავტორია ნაშრომისა „ნერვული სისტემის დაზიანება ბრუცელოზის დროს“ (თბილისი, 1963).

## ლიტერატურა
## რესურსები ინტერნეტში
კატეგორია:ბათუმში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:დაბადებული 1904
კატეგორია:დაბადებული 29 მარტი
კატეგორია:გარდაცვლილი 1985
კატეგორია:გარდაცვლილი 9 ნოემბერი
კატეგორია:ქართველი ნევროპათოლოგები
კატეგორია:სსრკ-ის VI მოწვევის უმაღლესი საბჭოს დეპუტატები
მიხეილ ღლონტი (გენერალ-ლეიტენანტი)

**მიხეილ ღლონტი** (დ. 10 ნოემბერი, 1904, გოგიეთი — გ. 13 მაისი, 1954, თბილისი) — ქართველი გენერალ-ლეიტენანტი (1954).

## ბიოგრაფია
1926 წელს გაიწვიეს წითელ არმიაში. 1930 წელს დაამთავრა ამიერკავკასიის სამხედრო სკოლა 1930 წელს, ხოლო 1937 წელს — მ. ფრუნზეს სახელობის სამხედრო აკადემია. 1941-1945 წლებში დიდი სამამულო ომის დროს იბრძოდა ამიერკავკასიის, ჩრდილოეთ კავკასიის, უკრაინის IV და ბელორუსიის I ფრონტებზე. 1947 წელს დაამთავრა კ. ვოროშილოვის სახელობის უმაღლესი სამხედრო აკადემია. ომის შემდეგ მუშაობდა არმიის შტაბის უფროსად.

## ლიტერატურა
## რესურსები ინტერნეტში
კატეგორია:ოზურგეთის მუნიციპალიტეტში დაბადებულები
კატეგორია:ქართველები მეორე მსოფლიო ომში
კატეგორია:დაბადებული 1904
კატეგორია:დაბადებული 10 ნოემბერი
კატეგორია:გარდაცვლილი 1954
კატეგორია:გარდაცვლილი 13 მაისი
კატეგორია:ქართველი გენერლები
კატეგორია:საბჭოთა კავშირის კომუნისტური პარტიის წევრები
კატეგორია:წითელი ვარსკვლავის ორდენის კავალრები
ნინო მუმლაძე

**ნინო მუმლაძე** (დ. 1 აგვისტო, 1984, თბილისი) — ქართველი მსახიობი. მუმლაძეს დამთავრებული აქვს კონსერვატორიასთან არსებული ექსპერიმენტული სამუსიკო ათწლედის ვოკალის ფაკულტეტი. 2004 წელს დაამთავრა თეატრისა და კინოს სახელმწიფო უნივერსიტეტის სამსახიობო ფაკულტეტი. 2004 წელს დაიწყო მუშაობა თეატრალურ სარდაფში. 2006 წლიდან მუშაობდა ალექსანდრე გრიბოედოვის სახელობის რუსულ დრამატულ თეატრში. 2007 წელს დაიწყო მუშაობა ნოდარ დუმბაძის სახელობის მოზარდ მაყურებელთა თეატრში. 2010 წელს დაიწყო მუშაობა თავისუფალ თეატრში.

## ფილმოგრაფია
* 2008: „ჩვენი ოფისი“ (ნუნუკა)
* 2008: „რაც ყველაზე ძალიან გიყვარს“
* 2009: „რაც ყველაზე ძალიან გიყვარს 2“
* ჩემი ცოლის დაქალები
* 2013: „საზღვარზე“

## რესურსები ინტერნეტში
* ეროვნული ფილმოგრაფია

კატეგორია:დაბადებული 1 აგვისტო
კატეგორია:დაბადებული 1984
კატეგორია:ქართველი მსახიობები
კატეგორია:თბილისში დაბადებულები
ნინო
სურავანდი

**სურავანდი**, *სკორბუტი* — ადამიანის დაავადება, რომელიც გამოწვეულია საკვებში C ვიტამინის (ასკორბინის მჟავის) ნაკლებობით. ვლინდება ნივთიერებათა ცვლისა და შემაერთებელი ქსოვილის ელემენტთა სინთეზის დარღვევით, მ.შ. კოლაგენის, სერატონინის, ფარისებრი ჯირკვლის ჰორმონების. როგორც დამოუკიდებელი დაავადება სურავანდი 1932 წელს განისაზღვრა. სიმპტომები მჟღავნდება ორგანიზმში C ვიტამინის დეფიციტის 3–5 თვის შემდეგ. ვიტამინის სრულად არარსებობის შემთხვევაში დაავადება ვითარდება რამდენიმე კვირაში. პირველადი გამოვლინებები — სისუსტე, გამაღიზიანებლობა, კუნთ-სახსრების ტკივილი; შემდგომ ჩნდება ღრძილების შეშუპება და სისხლდენა, მათი მტკივნეულობა ღეჭვის დროს, კბილების ცვენა, სისხლჩაქცევა კანში, შიდა ორგანოებში და სხვ. დამახასიათებელი ნიშანია წერტილოვანი სისხლჩაქცევები კანის თმის ფოლიკულებში, რომელიც წარმოქმნის თავიდან ღია წითელ, შემდეგ ლურჯ-შავ გამონაყარს, უპირატესად წვივებზე, თეძოებზე, საჯდომზე; კანქვეშა და შიდაკუნთოვანი სისხლჩაქცევები ტანსაცმლის მექანიკური ზემოქმედების ადგილებში, დაჟეჟილობების შემდეგ და სხვ.

 ასკორბინის მჟავის მიღება — 100 მგ 3–5-ჯერ დღეში 15–20 დღის განმავლობაში ან მისი კუნთშიდა, კანქვეშა შეყვანა დღეში ერთხელ 200–500 მგ ოდენობით 10–15 დღის მანძილზე. ამავდროულად იყენებენ ასკარბინის მჟავით გამდიდრებულ და მექანიკურად დამზოგავ დიეტას, აგრეთვე რუტინს, B ჯგუფის ვიტამინებს, ანემიის დროს — ფოლიუმის მჟავას და რკინის პრეპარატებს. პროფილაქტიკა მდგომარეობს ცილებისა და C ვიტამინის შემცველობით დაბალანსებულ კვებაში.

## სქოლიო 
კატეგორია:ადამიანის დაავადებები
კატეგორია:ვიტამინი C
კატეგორია:ვიტამინების ნაკლებობა
ვახო ჩაჩანიძე

**ვახო ჩაჩანიძე** — ქართველი მსახიობი. განსაკუთრებული პოპულარობა მოუტანა სერიალ „ჩემი ცოლის დაქალებში“ შესრულებულმა „მიშკას“ როლმა. მონაწილეობა მიღებული აქვს ხუთ ფილმში.

## ფილმოგრაფია
* ჩემი ცოლის დაქალები
* 2011: „დარჩი ჩემთან“
* 2012: „ფეხშიშველი“
* 2013: „შემთხვევითი პაემნები“
* 2013: „დინოლა“
* 2014: „ტიფლისი“ (სერიალი)
* 2019: „ცუდი ხალხი“ (გია)

## რესურსები ინტერნეტში
* ეროვნული ფილმოგრაფია
* 

კატეგორია:ქართველი მსახიობები
იაკოვ ტესტელეცი

**იაკოვ ტესტელეცი** ( (დ. 12 სექტემბერი, 1958, მოსკოვი) — რუსი ენათმეცნიერი, სპეციალისტი სინტაქსური თეორიისა და ტიპოლოგიის დარგში, კავკასიური ენების სპეციალისტი. 

ფილოლოგიის მეცნიერებათა დოქტორი, რუსეთის სახელმწიფო ჰუმანიტარული უნივერსიტეტის ენათმეცნიერების ინსტიტუტის ლინგვისტური ტიპოლოგიის სასწავლო-სამეცნიერო ცენტრის პროფესორი. რუსეთის მეცნიერებათა აკადემიის ენათმეცნიერების ინსტიტუტის კავკასიურ ენათა განყოფილების ხელმძღვანელი. 

## პუბლიკაციები 
### მონოგრაფიები 
* Введение в общий синтаксис. (შესავალი ზოგად სინტაქსში) М.: РГГУ, 2001. — გვერდი 798. ISBN 5-7281-0343-X

### იაკოვ ტესტელეცის რედაქტირებით 
* Типология и теория языка: от описания к объяснению (ენის ტიპოლოგია და თეორია): К 60-летию А. Е. Кибрика. / Ред. Е. В. Рахилина, Я. Г. Тестелец. М.: Языки русской культуры, 1999. — გვერდი 640.
* Элементы цахурского языка в типологическом освещении. (წახური ენის ელემენტების ტიპოლოგიური მიმოხილვა) / Ред.-сост. А. Е. Кибрик, ред. Я. Г. Тестелец. М.: Наследие, 1999. — გვერდი 943 с.
* Языки мира: Кавказские языки. (მსოფლიოს ენები: კავკასიური ენები) / Ред. М. Е. Алексеев, Г. А. Климов, С. А. Старостин, Я. Г. Тестелец. М.: Academia, 2001. — გვერდი 480.
* Климов Г. А., Халилов М. Ш. Словарь кавказских языков. Сопоставление основной лексики. (კავკასიურ ენათა ლექსიკონი. ძირითადი ლექსიკის ურთიერთშეპირისპირება) / Ред. Я. Г. Тестелец. М.: Восточная литература, 2003. — გვერდი 512.
* Аспекты полисинтетизма: очерки по грамматике адыгейского языка. (პოლისინთეტიზმის ასპექტები: ადიღეური ენის გრამატიკის ნარკვევები) / Отв. ред. Я. Г. Тестелец. М.: РГГУ, 2009. — გვერდი 717. ISBN 978-5-7281-1075-0

## საჯარო-პოპულარული გამოსვლები, საზოგადოებრივი ცნობადობა 
; ''იაკოვ ტესტელეცის გამოსვლების სატელევიზიო ჩანაწერები თემების მიხედვით.

* „პროფ. ჲაკოვ ტესტელეცი „ყაყაჩო აყვავებულა“-ს მღერის“
* „გენერატიული გრამატიკა და კონსტრუქციის გრამატიკა — ორი თვალსაზრისი სინტაქსის შესახებ“
* "ლინეარული თანმიმდევრობა და გრამატიკის თეორია"
* "ენობრივი უნივერსალიები"
* "აზროვნების წყალგამყოფებთან"

## ბმულები 
* პროფესორ იაკოვ ტესტელეცის სამეცნიერო ბიოგრაფია რუსეთის მეცნიერებათა აკადემიის ენათმეცნიერების ინსტიტუტის კავკასიურ ენათა განყოფილების ოფიციალური გვერდი

კატეგორია:რუსი ენათმეცნიერები
კატეგორია:რუსი ფილოლოგები
კატეგორია:დაბადებული 1958
კატეგორია:დაბადებული 12 სექტემბერი
კატეგორია:მოსკოვში დაბადებულები
სალომე შარვაძე

**სალომე შარვაძე** — ქართველი მსახიობი. არის 2006 წელს გადაღებული ფილმის, „ის დღე რომ არ ყოფილიყო“ სცენარის ავტორი. განსაკუთრებული პოპულარობა მოუპოვა სერიალ „ჩემი ცოლის დაქალებში“ შესრულებულმა „ქეთის“ როლმა. ითამაშა ეპიზოდური როლი კომედიურ სერიალში „გოგონა გარეუბნიდან“.

## რესურსები ინტერნეტში
* ეროვნული ფილმოგრაფია

კატეგორია:ქართველი მსახიობები
კატეგორია:ქართველი სცენარისტები
გიორგი ყიფშიძე

**გიორგი ყიფშიძე** (დ. 22 ნოემბერი, 1977, თბილისი) — ქართველი თეატრისა და კინოს მსახიობი. პოპულარობა მოუტანა სერიალ „ცხელ ძაღლში“ ნათამაშებმა „ლექსო ნიჟარაძის“ როლმა. არის ცნობილი ქართველი მსახიობის, ზურა ყიფშიძის შვილი. იყო ტელეპროექტ „ნიჭიერის“ წამყვანი.

## ფილმოგრაფია
* 2003: „ცხელი ძაღლი“ (ლექსო ნიჟარაძე)
* 2006: „რევერსი (უბრალოდ თამაში)“
* 2009: „თბილისური Love Story“ (ნიკა)
* 2009: „კონფლიქტის ზონა (გასეირნება ყარაბაღში 2)“
* 2010: „ქუჩის დღეები“ (ჯაბა)
* 2010: „შანტრაპა“
* 2011: „მარილივით თეთრი“
* 2011: „აგვისტოს 5 დღე“ (ერაყელი ტაქსის მძღოლი)
* 2012: „ჩემი ცოლის დაქალის ქორწილი“
* 2014: „ცელქი ბავშვები 2“
* 2012–2015: „ჩემი ცოლის დაქალები“
* 2012: „ბოლო გასეირნება“
* 2013: „რაც ამ ქვეყნად სიყვარული მეფობს“
* 2015–2016: „ქერჩი - დაკარგული გმირები“

## რესურსები ინტერნეტში
* ეროვნული ფილმოგრაფია
* 

კატეგორია:დაბადებული 22 ნოემბერი
კატეგორია:დაბადებული 1977
კატეგორია:ქართველი მსახიობები
კატეგორია:თბილისში დაბადებულები 
გ
რაც გინახავს, ვეღარ ნახავ (პიესა)

**„რაც გინახავს, ვეღარ ნახავ“** — ქართველი დრამატურგის, ავქსენტი ცაგარელის პირველი კომედიური ჟანრის პიესა. მოქმედება ვითარდება მე-19 საუკუნის თბილისსა და მის შემოგარენში, სადაც მოთხრობილია, ახალგაზრდა წყვილის შესახებ, რომლებიც დაქორწინებას აპირებენ, მაგრამ სოფლის გაღარიბებული თავადი საპატარძლოს ძალით წაიყვანს. 

ცაგარელმა პიესა 21 წლის ასაკში, 1878 წელს დაწერა. პიესა სამ მოქმედებიანია და წარმოადგენს ერთგვარ მძაფრ სოციალურ პროტესტს თავადაზნაურების წინააღმდეგ. პირველად დაიდგა 1879 წლის 19 დეკემბერს თბილისში.

პიესის სიუჟეტი დაფუძნებულია XIX საუკუნის თბილისში მომხდარ მემამულე შიოევის გახმაურებულ რეალურ ამბავზე, რომელმაც საცოლე მოსტაცა ვიღაც დიღმელ გლეხს. ავქსენტი ცაგარელისადმი მიძღვნილ ტექსტში იოსებ გრიშაშვილიც წერს:  ამ ფაქტს ადასტურებს ხალხური ლექსი — „პეტრე ბატონის ლექსი“. რომელშიც მონაწილეობენ აკაკი ხორავა, სოფიკო ჭიაურელი, ვასო გოძიაშვილი, გიორგი შენგელაია, ვახტანგ ნინუა და სხვები.

## რესურსები ინტერნეტში
* „რაც გინახავს, ვეღარ ნახავ — ვიკიწყარო
*რაც გინახავს, ვეღარ ნახავ — „მადათოვი“

## სქოლიო
კატეგორია:1878 წლის პიესები
კატეგორია:ქართული პიესები
მითრიდატე II

**მითრიდატე II** — იბერიის მეფე, ფარსმან I-ის ძე. მეფობდა 70-96 წლებში. იხსენიება 75 წლით დათარიღებულ ვესპასიანეს არმაზის სტელაზე, რომელიც 1867 წელს მცხეთის მახლობლად იპოვეს. მასში ნათქვამია, რომ იბერთა მეფე მითრიდატეს, ფარსმან I-სა და დედოფალ ჰამასასპუხის ძეს, კეისრის მეგობარსა და რომაელ მეგობარს, რომის იმპერატორებმა ვესპასიანემ ციხის გალავანი გაუმაგრა. მეფობდა რომის იმპერატორების, ვესპასიანეს, ტიტუსის და დომიციანეს დროს. მითრიდატე II იხსენიება აგრეთვე არმაზისხევის სამაროვანზე, 1940 წელს აღმოჩენილ ერთენოვან „არმაზულ“ წარწერაში, როგორც იბერთა „მეფე დიდი, ძე ფარსმანისა, დიდი მეფისა“. აქვე, ლაპარაკია მისი მეთაურობით იბერთა მიერ მოპოვებულ გამარჯვებებზე.

მითრიდატე II არც ლეონტი მროველთან და არც „მოქცევაჲ ქართლისაჲ“-ს ფარნავაზიან წარმართ მეფეთა სიაში შესული არ არის.სერგი გორგაძის აზრით მითრიდატე II და აზორკი ერთიდაიგივე პიროვნებაა.

## ლიტერატურა
*

## რესურსები ინტერნეტში
## სქოლიო
კატეგორია:იბერიის მეფეები
კატეგორია:გარდაცვლილი 96
თინათინ ჭულუხაძე

**თინათინ ჭულუხაძე** (დ. 13 აგვისტო, 1991) — ქართველი მომღერლები. ცნობილი გახდა მას შემდეგ რაც 2006 წელს გაიმარჯვა პროექტში „ჯეოსტარი“. 2010 წელს მონაწილეობა მიიღო მუსიკალურ ტელე-პროექტ „ბრავოში“.

## რესურსები ინტერნეტში
*Spanish Music Portal 
*Geostar-2006 

კატეგორია:დაბადებული 1991
კატეგორია:ქართველი მომღერლები
კატეგორია:დაბადებული 13 აგვისტო
კატეგორია:ცოცხალი ადამიანები
ეკა მამალაძე

**ეკა მამალაძე** (დ. 27 მარტი, 1960, თბილისი) — ქართველი მომღერალი და პიანისტი. ასრულებს ქართულ და რუსულ რომანსებს. საქართველოს სახელმწიფო პრემიის ლაურეატი (2000), ღირსების ორდენის კავალერი (1998).

## ბიოგრაფია
სიმღერა დაიწყო ბავშვობიდან. დიდ სცენაზე გამოვიდა 1980-იანი წლებიდან. გამოდის როგორც სოლო, ასევე საანსამბლო შესრულებით. აღსანიშნავია მისი სიმღერების ციკლი თბილისის სიმფონიური ორკესტრის თანხლებით.

## ოჯახი
ეკა მამალაძე არის სსრკ სახალხო არტისტის ნანი ბრეგვაძის შვილი და მომღერალ ნატალია ქუთათელაძის დედა. გარდა სოლო შესრულებისა, მღერის დუეტებს, როგორც დედასთან, ისევე შვილთან ერთად.

## რესურსები ინტერნეტში
* persona.rin.ru
* georgianjournal.ge

## სქოლიო
კატეგორია:დაბადებული 27 მარტი
კატეგორია:დაბადებული 1960
კატეგორია:ქართველი მომღერლები
კატეგორია:ქართველი პიანისტები
კატეგორია:ცოცხალი ადამიანები
კატეგორია:საქართველოს ღირსების ორდენის კავალრები
კატეგორია:საქართველოს სახელმწიფო პრემიის ლაურეატები
განჯის დაბომბვა (2020)

**განჯის დაბომბვა** () — 2020 წლის ოქტომბერში მთიანი ყარაბაღის ბრძოლების დროს, სომხეთის შეიარაღებული ძალებისა და სეპარატისტული მთიანი ყარაბაღის არმიის მიერ ბალისტიკური რაკეტებით განხორციელებული თავდასხმათა სერია აზერბაიჯანის სიდიდით მეორე ქალაქ განჯაზე.

პირველი თავდასხმა განხორციელდა 4 ოქტომბერს, რომლის შედეგად 1 სამოქალაქო პირი დაიღუპა და 30-ზე მეტი დაშავდა. ეს გახდა პირველი იმ სერიათა თავდასხმიდან, რომელიც მთიანი ყარაბაღი რეგიონის ფარგლებს გარეთ მოხდა. მეორე თავდასხმა 8 ოქტომბერს განხორციელდა, ადგილობრივი დროით დილის 4 საათზე, თავდასმის შედეგად არავინ დაშავებულა. მესამე თავდასხმა განხორციელდა 11 ოქტომბერს, ადგილობრივი დროით დაახლოებით ღამის 2 საათზე. თავდასხმის შედეგად 10 ადამიანი დაიღუპა და 40-ზე მეტი დაშავდა. დაშავებულებს შორის იყვნენ მცირეწლოვანი ბავშვებიც. ეს თავდასხმა, ცეცხლის შეწყვეტის შესახებ შეთანხმების გაფორმების შედმეგ, რომელიც ერთი დღით ადრე გაფორმდა, გახდა პირველი დიდი დარღვევა.

მეოთხე თავდასხმა განხორციელდა 17 ოქტომბერს, ადგილობრივი დროით დაახლოებით ღამის 1 საათზე. ოფიციალური შეტყობინენების თანახმად, თავდასხმის შედეგად დაიღუპა 13 სამოქალაქო პირი და დაშავდა 50-ზე მეტი პირი. 

აზერბაიჯანმა სომხეთი დაადანაშაულა თავდასხმებში, მაგრამ სომხეთმა უარყო. არაღიარებულმა არცახის რესპუბლიკამ აღიარა პასუხისმგებლობა თავდასხმებებში. აზერბაიჯანის მთავრობამ მესამე თავდასხმას „გენოციდის აქტი“ უწოდა.

## წინაპირობები 
2020 წლის 27 სექტემბერს სადავო მთიანი ყარაბაღის რეგიონში დაიწყო შეტაკებები, რომელსაც *დე ფაქტო* აკონტროლებს არცახი, მაგრამ აზერბაიჯანის *დე იურე* ნაწილია. განჯაში, რომელშიც აზერბაიჯანის სიდიდით მეორე ქალაქია, ცხოვრობს 335 ათასი ადამიანი: ის მდებარეობს მთიანი ყარაბაღის საკონტაქტო ხაზის ჩრდილოეთით 97 კილომეტრში და სომხეთ-აზერბაიჯანის სახელმწიფო საზღვრის აღმოსავლეთით 241 კილომეტრში.

არაიკ ჰარუთიანიანმა, არცახის დე ფაქტო რესპუბლიკის პრეზიდენტმა, აზერბაიჯანის არმიასა და მშვიდობიან მოსახლეობას გაფრთხილება გასცა, რომ დატოვონ განჯა და ამბობდა, რომ იქ განთავსებული სამხედრო ობიექტები მიზნად ისახავს სტეპანაკერტის მშვიდობიან მოსახლეობას „პოლონეზისა“ და „სმერჩის“  რაკეტების გამოყენებით.

სამმხრივი მოლაპარაკებები რუსეთის, სომხეთისა და აზერბაიჯანის საგარეო საქმეთა მინისტრებს შორის კონფლიქტთან დაკავშირებით დაიწყო 2020 წლის 9 ოქტომბერს მოსკოვში.  მოლაპარაკებებში მონაწილეობდნენ სერგეი ლავროვი, ზოჰრაბ მნაცაკანიანი და ჯეიჰუნ ბაირამოვი. ლავროვმა გამოაქვეყნა ერთობლივი განცხადება ათი საათის მოლაპარაკებების შემდეგ, რომელიც დასრულდა ადგილობრივი დროით 03:00 საათზე და დაადასტურა, რომ ჰუმანიტარული ცეცხლის შეწყვეტა ძალაში შევა შუადღემდე. ზავის ამოქმედებიდან რამდენიმე წუთის შემდეგ, მხარეებმა ერთმანეთი დაადანაშაულეს ცეცხლის შეწყვეტის დარღვევაზე. აზერბაიჯანმა ხაზგასმით აღნიშნა, რომ ცეცხლის შეწყვეტა დროებითი იყო და ის რეგიონში კონტროლის აღდგენის მიზანის თავს არ დაანენებდა.

## თავდასხმები 
განჯაზე პირველი თავდასხმა განხორციელდა 4 ოქტომბერს ბალისტიკური რაკეტების გამოყენებით. 

## სქოლიო
კატეგორია:მთიანი ყარაბაღის კონფლიქტი
აზერბაიჯანის თანამშრომლობის უნივერსიტეტი

**აზერბაიჯანის თანამშრომლობის უნივერსიტეტი** — აზერბაიჯანის უმაღლესი საგანმანათლებლო დაწესებულება , რომელიც ამზადებს სპეციალისტებს მომხმარებელთა თანამშრომლობის სისტემისთვის. უნივერსიტეტში 4500 ადამიანი სწავლობს, ხოლო პედაგოგიური პერსონალი 250 კაცს აჭარბებს, რომელთა შორის 170-ზე მეტს აქვს აკადემიური წოდება.

## ისტორია
1930 წლის 18 ივნისს, აზერბაიჯანის სსრ სახალხო კომისარიატის საბჭოს ბრძანების საფუძველზე, აზერბაიჯანის სახელმწიფო უნივერსიტეტის ეკონომიკური ფაკულტეტის ბაზაზე პირველად შეიქმნა აზერბაიჯანის სავაჭრო და თანამშრომლობის ინსტიტუტი. 1931 წელს მას ეწოდა აზერბაიჯანის კოოპერატივის ინსტიტუტი, ხოლო 1936 წელს საბჭოთა ვაჭრობის ინსტიტუტი. 1964 წელს აზერბაიჯანის სსრ მინისტრთა საბჭოს და სსრკ დამფუძნებელი საბჭოს შესაბამისი გადაწყვეტილებების საფუძველზე, აზერბაიჯანის სოფლის მეურნეობის ინსტიტუტს ეწოდა მოსკოვის კოოპერატიული ინსტიტუტის ბაქოს ფილიალი. 1985 წლის 26 მარტს იგი გახდა პოლტავას კოოპერატიული ინსტიტუტის ფილიალი, ხოლო 1990 წლის 11 ივნისს ის კვლავ გახდა მოსკოვის კოოპერატიული ინსტიტუტის ფილიალი.

დამოუკიდებლობის მოპოვების შემდეგ, აზერბაიჯანის რესპუბლიკის მინისტრთა კაბინეტის 1992 წლის 9 იანვრის  ბრძანებულებით დაარსდა აზერბაიჯანის თანამშრომლობის ინსტიტუტი. 2001 წლის 27 აპრილს, აზერბაიჯანის რესპუბლიკის მინისტრთა კაბინეტის განკარგულებების საფუძველზე, ინსტიტუტს მიენიჭა უნივერსიტეტის სტატუსი.

აზერბაიჯანის თანამშრომლობის უნივერსიტეტის დაარსების შემდეგ, თანმიმდევრული და მიზანმიმართული სამუშაო გაკეთდა მისი მატერიალურ-ტექნიკური ბაზის განმტკიცების, მასწავლებელთა პერსონალის გაუმჯობესების, მომზადებული სპეციალობების რაოდენობის გაფართოებისა და განათლების დონის ასამაღლებლად. საგანმანათლებლო შენობის საერთო ფართი 10500 კვადრატული მეტრი. 

უნივერსიტეტში ფუნქციონირებს 4 კომპიუტერული ლაბორატორია, ბიბლიოთეკა და სამკითხველო დარბაზი. ბიბლიოთეკის, რომელთა წიგნის ფონდი 30000-ზე მეტი ეგზემპლარია ერთ-ერთი გამორჩეულია აზერბაიჯანში. აზერბაიჯანის ტანამშრომლობის უნივერსიტეტში მოქმედებს ასევე სტამბა, სამედიცინო ცენტრი, სპორტული დარბაზი, კვების ობიექტი და არქივი.

აზერბაიჯანის თანამშრომლობის უნივერსიტეტი არის მულტიდისციპლინარული წამყვანი არასახელმწიფო უმაღლესი საგანმანათლებლო დაწესებულება, რომელიც ახორციელებს ფუნდამენტურ, საინტერესო და გამოყენებულ კვლევებს უმაღლესი განათლების ყველა საფეხურის სპეციალისტების მომზადების სფეროში, დამატებითი საგანმანათლებლო პროგრამების განსახორციელებლად.

აზერბაიჯანის თანამშრომლობის უნივერსიტეტს ურთიერთობები აქვს სხვადასხვა მიმართულებით მსოფლიოს უნივერსიტეტებთან ეს მიმართულებებია: 
 
* სპეციალისტებისა და სამეცნიერო პერსონალის ტრენინგი უცხო ქვეყნებისთვის;
* საერთაშორისო საგანმანათლებლო პროგრამებში მონაწილეობა (ERASMUS +);
* ორმხრივი თანამშრომლობა უცხოეთის უნივერსიტეტებთან;
* თანამშრომლობა უცხოელ მისიებთან ბაქოში.

უნივერსიტეტში მოქმედებს შემდეგი კათედრები და ფაკულტეტები:
* ფინანსები;
* ეკონომიკა;
* მარკეტინგი და მენეჯმენტი;
* ექსპერტიზა და ტექნოლოგია;
* მსოფლიო ეკონომიკა და კომერცია;
* პედაგოგიური ფაკულტეტი;
* მენეჯმენტის ფაკულტეტი;
* საბუღალტრო და სამრეწველო ორგანიზაცია.

## რესურსები ინტერნეტში
*Официальная страница университета  

## სქოლიო
თანამშრომლობის უნივერსიტეტი
კატეგორია:უნივერსიტეტები ანბანის მიხედვით
სტავროპოლის სარაკეტო ძალების კომუნიკაციების სამხედრო ინსტიტუტი

**სტავროპოლის სარაკეტო ძალების კომუნიკაციების სამხედრო ინსტიტუტი** — სამხედრო საგანმანათლებლო დაწესებულება, რომელიც მდებარეობდა 1962 წლიდან 2010 წლამდე ქალაქ სტავროპოლში, რომელიც ამზადებდა სტრატეგიული სარაკეტო ძალების კომუნიკაციის სპეციალისტებს. 2010 წელს იგი ანატოლი სერდიუკოვის დროს დაიხურა.

## ისტორია
ინსტიტუტი ჩამოყალიბდა 1962 წლის სტავროპოლის სუვოროვის სამხედრო სკოლის ბაზაზე.

სამხედრო განათლების რეფორმის დროს, ინსტიტუტი გახდა „როსტოვის ნედელინი სახელობის სარაკეტო ძალების სამხედრო ინსტიტუტის“ ფილიალი.

2004 წელს ფილიალი გადაკეთდა სტავროპოლის სარაკეტო ძალების სამხედრო კომუნიკაციების ინსტიტუტად.

2008 წელს შეიქმნა ქალი იუნკრების პირველი ნაკრები, რომლებიც 2009 წელს სასწავლებლად გადაიყვანეს ნოვოჩერკასკში .

2010 წელს ინსტიტუტი დაიშალა, იუნკრებმა განაგრძეს სწავლა რუსეთის ფედერაციის თავდაცვის სამინისტროს უნივერსიტეტებში: კომუნიკაციების სამხედრო აკადემია (პეტერბურგი). 48 წლის განმავლობაში ინსტიტუტმა მოამზადა 20 ათასზე მეტი ოფიცერი . 237 კურსდამთავრებულმა დაამთავრა უნივერსიტეტი ოქროს მედლით და 1500 მიიღო წარჩინებულის დიპლომი.

2011 წლიდან დღემდე, სამხრეთის სამხედრო ოლქის 49-ე კომბინირებული შეიარაღებული არმიის შტაბი განთავსებულია ინსტიტუტის ტერიტორიაზე.

უნივერსიტეტი ამზადებდა სტუდენტებს შემდეგ სპეციალობებზე, ესენია:
* მრავალარხიანი სატელეკომუნიკაციო სისტემები;
* რადიოკომუნიკაცია, რადიომაუწყებლობა და ტელევიზია;
* საკომუნიკაციო ქსელები და გადართვის სისტემები;
* ინფორმაციის დამუშავებისა და მართვის ავტომატიზირებული სისტემები.

ინსტიტუტში მღვაწეობდნენ მეცნიერების და ტექნოლოგიის 2 დამსახურებული თანამშრომელი რუსეთის ფედერაციიდან, რუსეთის 2 დამსახურებული გამომგონებელი, რუსეთის უმაღლესი განათლების 4 დამსახურებული თანამშრომელი, ფიზკულტურის 2 დამსახურებული თანამშრომელი, 1 აკადემიკოსი (სამხედრო მეცნიერებათა აკადემია), საერთაშორისო აკადემიის 2 აკადემიკოსი (ინფორმატიზაცია), 20 საპატიო უმაღლესი პროფესიული განათლების მუშაკი, ასევე 15 საპატიო რადიო ოპერატორი.

უნივერსიტეტის ტერიტორიაზე მოქმედებდა 2006 წლიდან 2009 წლამდე იყო იუნკრების სასადილო და საერთო საცხოვრებელი, ასევე 120 ადგილიანი საცხოვრებელი კორპუსი სამხედრო მოსამსახურეებისა და ინსტიტუტის მასწავლებლებისთვის.

უნივერსიტეტში მუშაობდა საგანმანათლებლო დაწესებულებაში სადისერტაციო საბჭო, რომელიც უზრუნველყოფს სამეცნიერო და პედაგოგიური პერსონალის მომზადებას. მხოლოდ უნივერსიტეტის ბოლო მოღვაწეობის სამი წლის განმავლობაში ინსტიტუტის კედლებში გაიზარდა 26 მეცნიერი, მათ შორის 2 ექიმი და 26 მეცნიერებათა კანდიდატი.

ინსტიტუტის მთელი პერსონალის მრავალწლიანი მუშაობის შედეგად საგანმანათლებლო, სამეცნიერო, მეთოდური და საგანმანათლებლო მუშაობის ორგანიზაციის ძირითადი მაჩვენებლების კუთხით, ინსტიტუტმა პირველი ადგილი დაიკავა სტრატეგიული სარაკეტო ძალების უნივერსიტეტებს შორის.

## რესურსები ინტერნეტში
* Ставропольский военный институт связи ракетных войск 

## სქოლიო
კატეგორია: სტავროპოლის ინსტიტუტები
ავთანდილ სილაგაძე

**ავთანდილ სილაგაძე** (დ. 5 თებერვალი, 1954 , ცაგერი) — ქართველი ეკონომისტი, მეცნიერი, პოლიტიკოსი.

## ბიოგრაფია
1977 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი ფინანსებისა და კრედიტების სპეციალობით, ხოლო 1988 წელს — ილია ჭავჭავაძის სახელობის თბილისის უცხო ენათა სახელმწიფო პედაგოგიური ინსტიტუტი გერმანული ენის სპეციალობით. 1992 წელს საქართველოს კონტროლის პალატის თავმჯდომარე; 1992–1998 წლებში საქართველოს სახელმწიფო ქონების მართვის მინისტრი. 2004-2008 წლებში იყო საქართველოს მე-6 მოწვევის პარლამენტის წევრი (ცაგერის მაჟორიტარი), საარჩევნო ბლოკი: „ახალი საქართველოსთვის“.

## რესურსები ინტერნეტში
კატეგორია:დაბადებული 5 თებერვალი
კატეგორია:დაბადებული 1954
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისის უცხო ენათა პედაგოგიური ინსტიტუტის კურსდამთავრებულები
კატეგორია:ცაგერში დაბადებულები
ავთანდილ
კატეგორია:ქართველი ეკონომისტები
კატეგორია:საქართველოს მინისტრები
კატეგორია:ცოცხალი ადამიანები
საზიზღარი მე 2

**„საზიზღარი მე 2“** () — 2013 წლის ამერიკული კომპიუტერული ანიმაციური სათავგადასავლო კომედიური ფილმი, რომელიც აწარმოა Illumination Entertainment, ხოლო დისტრიბუცია გაუწია Universal Pictures-მა. იგი არის ანიმაციური ფილმების სერიის „საზიზღარი მე“ რიგით მეორე ფილმი და 2010 წლის ფილმის „საზიზღარი მე“ პირდაპირი გაგრძელება.  რეჟისორი — პიერ კოფინი და კრის რენო, რომელიც პირველი ფილმის თანარეჟისორიც იყო. სცენარის ავტორი — სინკო პოლი და კენ დაურიო. სტივ კარელი, ჯეისონ სიგელი, რასელ ბრენდი და ჯულია ენდრიუსი, რომლებიც წინა ფილმშიც მონაწილეობდნენ, კვლავ გაიმეორეს საკუთარი როლები; მათ შეემატნენ ახალი მსახიობები: კრისტენ უიგი, ბენჯამინ ბრეტი და კენ ჯონგი.

ფილმმა მიიღო დადებითი შეფასებები კინოკრიტიკოსებისაგან, აგრეთვე — ოსკარის ორი ნომინაცია. საერთო განილვების საიტ Rotten Tomatoes-ზე მისი საერთო რეიტინგი 75% შეადგენს.

2017 წელს გამოვიდა ფილმის გაგრძელება „საზიზღარი მე 3“.

## რესურსები ინტერნეტში 
*
* 
* 
* 

## სქოლიო 
კატეგორია:ფილმები ანბანის მიხედვით
კატეგორია:2013 წლის ფილმები
კატეგორია:ინგლისურენოვანი ფილმები
კატეგორია:2010-იანი წლების ამერიკული ანიმაციური ფილმები
კატეგორია:Universal Pictures-ის ფილმები
კატეგორია:ამერიკული კომპიუტერული ანიმაციური ფილმები
კატეგორია:ამერიკული ფილმები
კატეგორია:2013 წლის კომპიუტერული ანიმაციური ფილმები
კატეგორია:2010-იანი წლების საბავშვო კომედიური ფილმები
კატეგორია:ამერიკული 3D ფილმები
კატეგორია:ამერიკული საბავშვო ანიმაციური კომედიური ფილმები
კატეგორია:ამერიკული კომედიური ფილმები
კატეგორია:ენის ჯილდოს მფლობელები
კატეგორია:პიერ კოფინის ფილმები
კატეგორია:Illumination Entertainment-ის ფილმები
კატეგორია:IMAX-ის ფილმები
კატეგორია:3D ანიმაციური ფილმები
მარიამ ჩაჩხიანი

**მარიამ ჩაჩხიანი** (დ. 10 მარტი, 1995, თბილისი) — ქართველი მომღერალი. ცნობილი გახდა პროექტ „ახალი ხმის“ მეორე სეზონის მოგების შემდეგ. ჩაჩხიანი იყო დავით ფორჩხიძის გუნდის წევრი. ჩაჩხიანს გამოშვებული აქვს 8 სინგლი.

## დისკოგრაფია
### სინგლები
*2014: „**Feel Free**“
*2015: „**Gibberish**“
*2015: „**The Grin**“ (ft. ჯორჯ მოლერი და მარიამ აბდუშელიშვილი)
*2015: „**Fly Away**“ (ft. Jambazi)
*2015: „'''You're Mine**“ (ft. Cool Yan)
*2016: „**Reborn**“ (ft. ჯორჯ მოლერი)
*2017: „**Fly'''“

## სქოლიო
კატეგორია:დაბადებული 10 მარტი
კატეგორია:დაბადებული 1995
კატეგორია:თბილისში დაბადებულები
კატეგორია:ქართველი მომღერლები
კატეგორია:ცოცხალი ადამიანები
სოფო გელოვანი

**სოფო გელოვანი** (დ. 21 მარტი, 1984) — ქართველი მომღერალი. 2013 წელს ნოდიკო ტატიშვილთან ერთად წარადგინა საქართველო ევროვიზიაზე. დაამთავრა ილია ჭავჭავაძის სახელობის უნივერსიტეტის საერთაშორისო ურთიერთობებს ფაკულტეტი (ესპანური ენის განხრით).

## სქოლიო
## რესურსები ინტერნეტში
* ladypost.net

კატეგორია:დაბადებული 21 მარტი
კატეგორია:დაბადებული 1984
კატეგორია:ქართველი მომღერლები
კატეგორია:ევროვიზიის კონკურსანტები
ს
კატეგორია:ცოცხალი ადამიანები
ანი ბებია

**ანი ბებია** — ქართველი თეატრისა და კინოს მსახიობი. მუშაობს „მთავარ არხზე“.

## პირადი ცხოვრება
მისი მეუღლე არის მსახიობი ილო ბეროშვილი, ჰყავთ 1 საერთო შვილი.

## ფილმოგრაფია
* ჩემი ცოლის დაქალები
* 2015: „მოირა“
* 2016: „ხელოვნური სუნთქვა“
* 2017: „8 წუთი“ (ელენე)
* 2019: „იზი და ჯადოქარი“ (ლიკა)

## რესურსები ინტერნეტში
* 

კატეგორია:ქართველი მსახიობები
მუსა გეშაევი

**მუსა ბაუტდინოს ძე გეშაევი** (ჩეჩნურად: Муса Баутдинович Гешаев; დ. 20 აგვისტო, 1940; გროზნო, ჩეჩნეთი — 7 მარტი, 2014; მოსკოვი, რუსეთი) — ჩეჩენი პოეტი, ლიტერატურული კრიტიკოსი, კომპოზიტორი და ისტორიკოსი, რომელიც ბევრს წერდა ჩეჩენი და ინგუშური ხალხის კულტურის შესახებ.

## ბიოგრაფია 
მუსა გეშაევი დაიბადა გროზნოში, ჩეჩენი მშობლების ოჯახში, 1940 წლის 20 აგვისტოს. მისი მეოთხე დაბადების დღეს გეშაევი ოჯახთან ერთად გადაასახლეს ყაზახეთში, შუა აზიაში, 1944 წლის 23 თებერვალს ჩეჩნებისა და ინგუშების იძულებითი დეპორტაციის შედეგად. ბავშვობა გაატარა ყაზახეთის ჟამბილის პროვინციის სოფელ მიდოვში, ხოლო სტუდენტობის პერიოდში მან ლექსების და მოთხრობების წერა დაიწყო. ჯერ კიდევ მესამე კლასში, გეშაევმა განაცხადა, რომ აპირებდა მწერალი გამხდარიყო. 

საშუალო სკოლის დამთავრების შემდეგ გეშაევი 1960-1965 წლებში სწავლობდა ლენინგრადის თეატრის, მუსიკისა და კინოს სახელმწიფო ინსტიტუტში (ახლანდელი პეტერბურგის სახელმწიფო საშემსრულებლო აკადემია). გეშაევი დაბრუნდა გროზნოში, ჩეჩნეთის ინგუშეთის კულტურის სამინისტროს უფროსი ინსპექტორის თანამდებობაზე.  1967–1968 წლებში იგი იყო ფოლკლორული კულტურის სახლის მმართველი, რის დროსაც მან მრავალი სამხატვრო წარმოდგენა მოაწყო მთელ საბჭოთა კავშირის ტერიტორიაზე.

1967-1978 წლებში გეშაევი ხელმძღვანელობდა ცნობილ ჩეჩნურ-ინგუშურ საცეკვაო კომპანიას "ვაინა" და მისი ხელმძღვანელობით საცეკვაო ჯგუფი სსრკ-ში ერთ-ერთი საუკეთესო გახდა. 1979 წელს დაინიშნა რეგიონალური ფილარმონიის საზოგადოების დირექტორის მოადგილედ, ხოლო 1986-1993 წლებში იგი მსახურობდა საზოგადოებრივი ასოციაციის ,,ესტრადას" დირექტორად.

1980-იანი წლები გეშაევის პოეზიისთვის ყველაზე ნაყოფიერი წლებია. ამ პერიოდში მის ლექსებზე ქმნიდნენ მრავალ სიმღერებს, რომლებსაც  უკრავდნენ საკონცერტო დარბაზებში, ტელევიზიასა და რადიოში. გეშაევის რამდენიმე ლექსზე შექმნილ მუსიკას მღეროდა ჩეჩენი ბარდი იმამ ალიმსულტანოვიც.

მისი წიგნი, *ცნობილი ჩეჩნები*, რუსეთის საბაჟო სამსახურებში არ გაატერეს, რის გამოც გეშაევს მოუწია ინტერვიუში ეთქვა, რომ  წიგნი იყო ჩეჩენ გმირებზე მთელი რუსეთის და საბჭოთა კავშირის ისტორიაში და არა ჩეჩენი მეამბოხეების შესახებ.

გარდაიცვალა 7 მარტს, 2014 წელს, მოსკოვში, რუსეთის ფედერაციაში. 

## ჯილდოები 
2005 წლის 9 სექტემბერს გეშაევი დააჯილდოვეს ღირსების ორდენით. 

2006 წელს დაჯილდოვდა ფრანც კაფკას ოქროს მედლით.

2007 წელს პარიზში პოეზიის კონკურსზე ოქროს მედალი მიიღო.

## შემოქმედება 
სწავლა სლავურ ენათმეცნიერებაში (1971 წელი, მოსკოვი)

ბედნიერების გამოცემა (1989 წელი)

სურვილების ყელსაბამი (1996 წელი, მოსკოვი)

დატრიალდა ცა (1998 წელი, გროზნო-მოსკოვი)

ბედნიერების რიგი (1989 წელი, გროზნო)

ფრთები (1999 წელი, გროზნო-მოსკოვი)

ცნობილი ჩეჩნები (1999 წელი, გროზნო)

კრესალო (2001 წელი, მოსკოვი)

ცნობილი ინგუშები (2003 წელი, გროზნო)

ჩეჩნური კვალი რუსულ თოვლში (2003 წელი, გროზნო)

ჯიჰადის ბალადა (2003 წელი, გროზნო)

ჩეჩნური პოეზიის ანთოლოგია (2003 წელი, გროზნო)

კავკასიური სამზარეულო (2007 წელი)

წყალობის ხმალი (2007 წელი, გროზნო)

მეოცნებე (2007 წელი)

კალეიდოსკოპი (2009 წელი, გროზნო)

ზღაპარი კატის ლანჩზე (2009 წელი)

მახმუდ ესამბაევი, იცეკვე უფსკრულზე (2009 წელი)

## სქოლიო 
კატეგორია:ჩეჩენი ისტორიკოსები
კატეგორია:რუსი მწერლები
კატეგორია:რუსი ისტორიკოსები
კატეგორია:მწერლები ანბანის მიხედვით
კატეგორია:მოსკოვში გარდაცვლილები
ნიქტოფობია

**ნიქტოფობია** ( — ღამე და φόβος — შიში) - სიბნელის, ღამის, წყვდიადის შიში. ფართოდ გავრცელებული ფობია ბავშვებსა და ზრდასრულებში. ნიქტოფობია საკუთარ თავში არ გულისხმობს თავად სიბნელისა თუ წყვდიადის შიშს: ეს შეიძლება იყოს წყვდიადში არსებული საფრთხეების შიში. სიბნელის შიში გარკვეულ დონეზე ბუნებრივია და განიხილება, როგორც ბავშვის განვითარების ფაზა. როგორც წესი, სიბნელის შიში ბავშვებში არ ჩნდება 2 წლის ასაკამდე.

იმ შემთხვევაში, თუ სიბნელის შიში პათოლოგიურ შიშად ყალიბდება, გამოიყენება სახელწოდება **სკოტოფობია** ( – „წყვდიადი“), ან **ლიგოფობია** ( – „ბინდი“).
## სქოლიო
კატეგორია:ფობიები
შემოდგომის ერთა თასი

**შემოდგომის ერთა თასი** (ცნობილი როგორც **8 ერი**) — სარაგბო ტურნირი რომელიც ჩატარდა 2020 წლის 13 ნოემბრიდან 6 დეკემბრამდე. ტურნირში მონაწილეობას მიიღებენ „ექვსი ერის“ მონაწილეები და დამატებით ორი გუნდი. ტურნირზე მონაწილეობა იაპონიას უნდა მიეღო, მაგრამ სამგზავრო შეზღუდვების გამო იაპონიის ნაკრები საქართველოს ნაკრებმა ჩაანაცვლა. 8 ნაკრები გუნდი ორ ოთხგუნდიან ჯგუფში გადანაწილდა. ტურნირში გაიმარჯვა ინგლისმა. ინგლისელები ფინალში ფინალში დაამარცხეს ფრანგები ანგარიშით 22-19. მესამე ადგილისათვის შეხვედრაში ირლანდიამ დაამარცხა შოტლანდიის ნაკრები ანგარიშით 31-16. საქართველომ ტურნირზე ბოლო, მე-8 ადგილი დაიკავა. მე-8 ადგილისთვის თამაშში საქართველოს ნაკრები ფიჯისთან დამარცხდა, ანგარიშით 24-38.

## მონაწილე ქვეყნები
* 
* 
* 
* 
* 
* 
* 
* 

## ჯგუფი A
## ჯგუფი B
## რესურსები ინტერნეტში
* [ტურნირის ოფიციალური გვერდი Twitter(https://ka.wikipedia.org/wiki/Twitter)-ზე]

კატეგორია:საერთაშორისო ტურნირები რაგბიში
არტავაზდ პელეშიანი

**არტავაზდ პელეშიანი** (Արտավազդ (Արթուր) Փելեշյան; დ. 22 თებერვალი, 1938, ლენინაკანი (დღევანდელი გიუმრი) სომხეთის სსრ) — სომეხი რეჟისორი, კინოხელოვნების ისტორიის დოკუმენტალისტი, სცენარისტი და კინომსახიობთა თეორეტიკოსი. მან შეიმუშავა ახალი კინომატოგრაფიული სტილი, რომელიც ცნობილია როგორც დისტანციური მონტაჟი. ის აერთიანებს აერთიანებს სიღრმის აღქმას მოახლოებულ სუბიექტებს. კინორეჟისორმა სერგეი ფარაჯანოვმა მოიხსენია პელეშიანი, როგორც "ერთ-ერთი ყველაზე იშვიათი გენიოსი კინოს სამყაროში". 1979 წელს პელეშიანს მიენიჭა სომხეთის სსრ დამსახურებული არტისტის წოდება, ხოლო 1995 წელს რუსეთის ფედერაციის დამსახურებული არტისტის წოდება. 

მისი ფილმები მხატვრულ და დოკუმენტურ ფილმებს შორის შუალედურს წარმოადგენს, რაც გარკვეულწილად მოგვაგონებს ისეთი ავანგარდული რეჟისორების ნამუშევრებს, როგორიცაა ბრიუს კონერი. მასთან, აღინიშნა, რომ მისი ნამუშევრები, მაია დერენის ნაწარმოებისგან განსხვავებით, არ არის ავანგარდული და ის არ ცდილობს აბსურდის გამოკვლევას. პელეშიანის ფილმებს აერთიანებენ, როგორც ,,ფილმზე გადატანილი ცხოვრების პოეტური ხედვა".

მან ფართოდ გამოიყენა საარქივო კადრები, რომლებიც მის მიერ გადაღებულ კადრებს შეურია. 

პელეშიანის ფილმების უმეტესობა მოკლემეტრაჟიანია, 6-დან დაახლოებით 60 წუთამდე და დიალოგებს არ შეიცავს. ამასთან, მის ფილმებში მუსიკა და ხმოვანი ეფექტები თითქმის ისეთივე მნიშვნელოვან როლს თამაშობენ, როგორც ვიზუალური გამოსახულებები. მისი ფილმებიდან თითქმის ყველა შავ- თეთრ ფერებშია გადაღებული. 

## შემოქმედება 
პელეშიანის ახალგაზდობაში შექმნილმა ფილმებმა მრავალი ჯილდო მოიპოვა. ცნობილია, რომ პელეშიანის თორმეტი ფილმი არსებობს. დასაწყისი (სომხ. Սկիզբը კიზმბე) (1967) არის კინემატოგრაფიული ესე, რომელიც 1917 წლის ოქტომბრის რევოლუციის შესახებაა. ამ ფილმში გამოყენებული ერთ- ერთი უნიკალური ვიზუალური ეფექტები. ფილმი ერთ კადრადაა გადაღებული. მის მიერ გამოცემული სხვა მნიშვნელოვანი ფილმებია ჩვენ (სომხ. Մենք მენქ) (1967), „ბინადრები“ (რუს. Обитатели) (1970). ეს ფილმები ასახავს ველურ ბუნებასა და ადამიანებს შორის ურთიერთობებს.

მრავალი კრიტიკოსის აზრით, არტავაზდ პელეშიანის ყველაზე მნიშვნელოვან ფილმად ითვლება სეზონები (სომხ. Տարվա եղանակները ტარვა იეღანაკნერე) (1975), ეს არის ადამიანთა და ბუნებას შორის არსებული წინააღმდეგობისა და ჰარმონიის მიმოხილვაა. პელეშიანი ასევე არის მრავალი თეორიული ნაშრომის ავტორი, რომელთა შორის განსაკუთრებულია მისი 1988 წლის წიგნი „ჩემი კინო“ (რუს. Моё кино მოიო კინო).

ის ფილმებს მეტწილად საბჭოთა კავშირის პერიოდში ქმნიდა, მაგრამ საბჭოთა კავშირის დაცემის შემდეგ მან გადაიღო კიდევ ორი ​​მოკლემეტრაჟიანი ფილმი, ცხოვრება (სომხ. Կյանք კიანქ) (1993) და დასასრული (1994). ის ახლა მოსკოვში ცხოვრობს.

## ფილმოგრაფია 
### როგორც დირექტორი 
მთაზე გათენება (1964)

ხალხის დედამიწა (1966)

დასაწყისი (1967)

ოცნება (1968)

ჩვენ (1969)

ბინადრები (1970)

ვარსკვლავური წუთი (1972)

სეზონები (1975)

ჩვენი საუკუნე (1982)

ღმერთი რუსეთში (1984)

დასასრული (1992)

ცხოვრება (1993)

### როგორც სცენარისტი 
შემოდგომის პასტორალი (1971) (რეჟ. მიხეილ ვართანოვი)

ჰომო საპიენსი (1979)

უდაბნო (1984)

### როგორც მსახიობი 
ჩვენ და ჩვენი მთები (1969) (როგორც რევაზი)

პელეშიანის სიჩუმე (2011) (თავად)

## სქოლიო 
კატეგორია:დაბადებული 1938
კატეგორია:დაბადებული 22 თებერვალი
კატეგორია:სომეხი რეჟისორები
კატეგორია:ცოცხალი ადამიანები
უიტბენკი

**უიტბენკი** — ქალაქი სამხრეთ აფრიკის რესპუბლიკაში, ტრანსვაალის პროვინციაში. მოსახლეობა 108 673 ადამიანი (2011). ქალაქი ქვანახშირის მოპოვების აუზის ცენტრია.

## ლიტერატურა
## სქოლიო
კატეგორია:სამხრეთ აფრიკის რესპუბლიკის ქალაქები
მარცენა ციეშლიკი

**მარცენა ციეშლიკი** (დ. 21 აგვისტო, 1981) — პოლონელი მოდელი. წარადგინა პოლონეთი მის მსოფლიო 2006-ზე. 2006 წელს გახდა „მის პოლონეთი“.

2009 წლის იანვარში გამოჩნდა პოლონური ფლეიბოის გარეკანზე.

## სქოლიო
## რესურსები ინტერნეტში
* „მის პოლონეთის“ ოფიციალური საიტი

კატეგორია:მის პოლონეთის გამარჯვებულები
კატეგორია:დაბადებული 1981
კატეგორია:დაბადებული 21 აგვისტო
კატეგორია:ცოცხალი ადამიანები
უიტენაგემოტი

**უიტენაგემოტი** — ანგლოსაქსურ სამეფოებში საერო და სასულიერო წარჩინებულთა საბჭო. უმაღლესი სასამართლო და სათათბირო ორგანო სამეფო კარზე. იხსენიება VI-XI საუკუნეების საბუთებში. უიტენაგემოტი ადასტურებდა მეფის უფლებას ტახტზე, მიწის ბოძებას, გარიგებებს, არჩევდა ომის და ზავის საკითხებს.

## ლიტერატურა
კატეგორია:ინგლისის პოლიტიკური ისტორია
ალექსანდრე მოწერელია

**ალექსანდრე მოწერელია** (დ. 16 ნოემბერი, 1972) — ქართველი ეკონომისტი და პოლიტიკოსი.

## ბიოგრაფია
დაიბადა 1972 წლის 16 ნოემბერს. დაამთავრა საქართველოს ტექნიკური უნივერსიტეტის საინჟინრო ფიზიკის ფაკულტეტი. 1994-1995 წლებში მუშაობდა ფოთის საზღვაო ნავსადგურის კომერციული განყოფილების ინჟინრად. იყო საქართველოს საბაჟო დეპარტამენტის ფოთის საბაჟოს ინსპექტორი, უფროსი ინსპექტორი. 1998-2002 წლებში იყო შპს „მაგთიკომის“ რეგიონული წარმომადგენელი სამეგრელოში. 2003-2004 წლებში მუშაობდა საქართველოს სახელმწიფო უშიშროების სამსახურის ოპერატიული აღრიცხვის სამმართველოს ქვეგანყოფილების უფროსად. 2005-2007 წლებში იყო შპს „Fima-Georgia-ს“ მმართველი პარტნიორი და შპს „Cap Georgia-ს“ დირექტორი და პარტნიორი. 2013-2018 წლებში იყო „საქართველოს თხილის გადამამუშავებელთა და ექსპორტიორთა ასოციაციის“ გამგეობის თავმჯდომარე. 2018 წლის აგვისტოდან 2020 წლის აგვისტომდე იყო სამეგრელო-ზემო სვანეთის გუბერნატორი. ფლობს ქართულ, ინგლისურ და რუსულ ენებს.

2020 წლიდან არის საქართველოს მე-10 მოწვევის პარლამენტის წევრი (აბაშა-მარტვილი-წალენჯიხა-ჩხოროწყუს მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
* 
* ბიოგრაფია „ქართული ოცნების“ საიტზე 

## სქოლიო
კატეგორია:დაბადებული 16 ნოემბერი
კატეგორია:დაბადებული 1972
კატეგორია:ქართველი პოლიტიკოსები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
კატეგორია:ცოცხალი ადამიანები